楊潭

楊潭（），字宗淵，號紫泉，錦衣衛官籍直隸保定府新城縣（今河北省高碑店市）人，明朝政治人物。成化末進士，正德末年官戶部尚書。

 生平 
成化二十二年（1486年）中式丙午科順天鄉試第六名舉人。成化二十三年（1487年），聯捷丁未科二甲八十七名進士。初授刑部主事，擢光祿寺丞，升少卿。

正德元年（1506年），轉南京大理寺丞。次年改北京大理寺左丞，進少卿。正德四年（1509年），升光祿寺卿。正德六年（1511年），陞戶部右侍郎，總理倉場，兩年後轉左侍郎。正德十三年（1518年），升戶部尚書。正德十六年（1521年）乞歸。嘉靖十三年（1534年）卒，朝廷賜祭葬《國朝獻徵錄·卷二十九》：張文憲，《榮祿大夫戶部尚書紫泉楊公潭墓志》：公諱潭，字宗淵，別號紫泉，姓楊氏，保定新城人也。六世祖懷忠，元延佑中進士，官至開封尹。生晉卿、生士文。士文生雲，國初以孝義聞。雲生玉，功授錦衣衛百戶。玉生能寔，惟公考祖。若考，俱以公貴，累贈資政大夫戶部尚書，祖妣崔氏、宋氏俱夫人。公始生，母夢火光入室。資政公異之曰：是文明之象也。公後果頴敏書史，日記千言。成化丙午，魁順天鄉薦，丁未登進士第，觀吏部政，冢宰三原王公嘉其老練。初授刑部主事，審克簡孚，獄無寃滯。嘗冬月提牢，憫囹圄之苦，令餽食以時，兼給椒飲，眾囚德之。弘治癸丑，丁外艱。乙卯，服闋，擢光祿寺丞，光祿典大庖供億繁夥。公出納詳明，百務胥飭，中官韋宰等七十人餼廩，先奉旨住支，復營傳懿旨，覬再得，公疏爭之，事下禮曹，議竟得請。其它省浮費、寬民力、袪宿弊良法率稱是。庚申，陞本寺少卿，聞譽益彰著。癸亥，再考授奉政大夫。正德改元，將命祭告海、嶽，回上民瘼四事，切當時務。未幾，轉南京大理寺丞，始至即視篆。適魏國公僕犯謀殺人罪，有欲高下其手者。公鞫得實，竟寘于法。丁卯，改北大理，轉左丞，進少卿。於時，逆瑾掌內廠，專事羅織。其參送諸獄，每乖正法，公堅執不少阿。廣寧伯義男?其叔毆死瑾坐抵命，公曰：「縱使親姪孫法且不死矧義男孫乎？」不從。瑾銜之，乃捃摭它事，罰出榖五百石，然輿論惟公是直也。己巳，陞光祿卿。公修厥初政，而剔蠧益力。辛未，陞戶部右侍郎，總理倉塲。命初下，會征討流賊，改公隨軍督餉。公請發帑銀，分路糴，復取存留者，從權恊濟，儲悉盈羨。公以兼憲職，乃劾奏山東巡撫張鳳酗酒怠政，捕盜都憲甯果及指揮江彬貪功妄殺，併論諸將老師玩寇。疏入，上嘉之，鳳坐落職，餘罰治有差，仍降旨切責董師者，一時風裁凜然。葢自是，諸師始恊謀戮力，而賊平矣。捷奏，晉公俸一階，廕子入監，賜宴于禮曹，兼有金幣銀牌之賜。癸酉，轉左侍郎。甲戌考績，再承廕如例。丙子，奉敕修理京東運河橋道，甫落成，復拜命督餉子宣大。時虜壓境，兵馬大集，公區畫有方，遠邇城堡胥各充備。事竣還，上賜麟袍及金幣，復廕子如初。戊寅，陞本部尚書，總理倉塲。公具疏辭，上以溫旨慰留。先是，督倉中貴率憑籍專愎，公接遇以禮，而事不與議，且歸併剩糧，革久濫官攢以袪煩擾，平收斛面，以絕通賄。人咸服公剛正。己卯，改蒞部事，尋賜蟒服、玉帶以榮之。適寧藩遘變，上親征，百官景從供應，急于星火，加以恩倖之賞賚無紀客兵之支費益增，公劑量計處，日不暇給，隨取具足中外倚之。庚辰考績，上遣中使頒賜羊酒楮幣，授資政大夫，上賜二代及元配高氏封繼配王氏如制。是歲冬，駕自南旋，駐蹕通州。時江彬擅權，矯詔召公，欲報復加害。公芻粟贏餘，無隙可乘，竟弗遂。辛巳夏，公倦勤懇乞骸，再上始得旨。戊子，以尊號覃恩，詔進榮祿大夫。甲午，公卒。訃聞，上命禮官諭祭者二，命工部營葬事。思遇始終，人咸榮之。。

家族
曾祖楊雲，贈錦衣衛百戶；祖父楊王，錦衣衛百戶；父楊能，冠帶總旗。母宋氏。严侍下。兄杨濂。弟杨泽、杨溥。

参考文献

相關條目
明朝七卿年表

Category:成化二十二年丙午科順天鄉試舉人
Category:明朝刑部主事
Category:明朝光祿寺丞
Category:明朝光祿寺少卿
Category:明朝南京大理寺丞
Category:明朝大理寺丞
Category:明朝大理寺少卿
Category:明朝光祿寺卿
Category:明朝户部右侍郎
Category:明朝户部左侍郎
Category:明朝戶部尚書
Category:锦衣卫
Category:高碑店人
Tan